ক্রোমোজোম
কাজের উপর ভিত্তিকরে ক্রোমোজোম দুই প্রকার, দেহজ বৈশিষ্ট্য নিয়ন্ত্রণকারী ক্রোমোজোমকে অটোজম (Autosome) এবং যৌন বৈশিষ্ট্য নিয়ন্ত্রণকারী ক্রোমোজোমকে যৌন বা লিঙ্গ নির্ধারক ক্রোমোজোম (Sex chromosome) বলে। মানুষের দেহকোষে অটোজমের সংখ্যা ৪৪টি (২২ জোড়া) এবং যৌন বা লিঙ্গ নির্ধারক ক্রোমোজোমের সংখ্যা ২টি (১ জোড়া) এবং জনন কোষে (শুক্রাণু বা ডিম্বাণু) অটোজমের সংখ্যা ২২টি এবং যৌন বা লিঙ্গ নির্ধারক ক্রোমোজোমের সংখ্যা ১টি।
বক্ষরোম
ভেলাস রোম মানবদেহে শৈশবকাল থেকে উপস্থিত থাকলেও বক্ষরোমের উদ্ভব হয় বয়ঃসন্ধি কালে শরীরে অ্যান্ড্রোজেনের (প্রাথমিকভাবে টেস্টোস্টেরন ও তা থেকে উৎসারিত পদার্থগুলির) প্রভাবে। এই কারণে বক্ষরোমকে টার্মিনাল রোম বলা হয়। এই রোম মাথার চুলের থেকে আলাদা। এই জন্য এটি এক প্রকার অপ্রধান যৌন বৈশিষ্ট্য। পুরুষদের শরীরে টার্মিনাল রোমের পরিমাণ তুলনামূলকভাবে অনেক বেশি হয়। এই রোম প্রধানত দেখা যায় বুকে, পেটে ও মুখে।